open-index/open-wikipedia-markdown huggingface dataset:
Nonketoottinen hyperglysinemia

**Nonketoottinen hyperglysinemia** (NKH) on suomalaiseen tautiperintöön kuuluva vakava neurologinen sairaus, joka johtuu glysiinin aineenvaihduntahäiriöstä. Sairaudessa glysiiniä kertyy kehon nestetiloihin ja kudoksiin, kuten aivokudokseen.

Nonketoottisella hyperglysinemialla on peittyvä autosomaalinen periytymistapa. Suomessa yleisin tautimuoto on vastasyntyneen NKH, jonka oireet alkavat tyypillisesti muutaman ensimmäisen elinpäivän aikana. Sairastuneilla ilmenee lihasvelttoutta ja kouristelua, jotka vaikeutuvat ja häiritsevät hengittämistä. Tämän seurauksena on kooma ja usein varhainen kuolema. Jos henkilö selviytyy vastasyntyneenä puhjenneesta nonketoottisesta hyperglysinemiasta, hän jää yleensä syvästi kehitysvammaiseksi ja vaikeahoitoiseksi epileptikoksi. Nonketoottisessa hyperglysinemiassa on myös myöhemmin vauvaiän aikana puhkeava tautimuoto, jonka piirteitä ovat hypotonia, hyperaktiivisuus ja pakkoliikkeet. Kouristelu on lievää verrattuna ensimmäisinä elinpäivinä puhkeavassa tautimuodossa esiintyvään. Joskus on esiintynyt myös vaihtelevia harvinaisempia tautimuotoja. Niissä oireiden puhkeaminen saattaa tapahtua jopa vasta aikuisuudessa.

Nonketoottinen hyperglysinemia johtuu noin 70–75 %:ssa tapauksista mutaatiosta *GLDC*-geenissä ja noin 20 %:ssa tapauksista mutaatiosta *AMT*-geenissä. Muut geenivirheet voivat aiheuttaa epätyypillisiä taudinkuvia. Nonketoottisen hyperglysinemian hoito on oireenmukainen. Suomessa sairauden esiintyvyys on 1/55&nbsp;000. Erityisen yleinen se on Pohjois-Suomessa, jossa esiintyvyys on 1/10&nbsp;000. Myös Brittiläisessä Kolumbiassa on todettu keskimääräistä korkeampaa esiintyvyyttä. Siellä sairaus todetaan noin yhdellä 63&nbsp;000:sta vastasyntyneestä. Maailmanlaajuisesti esiintyvyydeksi on arvioitu vähintään 1/76&nbsp;000.

## Lähteet
Maxi (laulaja)

**Maxi** (oik. **Irene McCoubrey**, s. 23. helmikuuta 1950) on uransa lopettanut irlantilainen laulaja ja radiojuontaja. McCoubrey sai lempinimensä Maxi jo nuorena sukunimensä nimikirjaimista McC. Musiikkiuransa Maxi aloitti 1960-luvun puolivälissä osana laulutrioa Maxi, Dick & Twink. Trio saavutti menestystä sekä Irlannissa että kansainvälisesti, mutta päätti lopettaa uransa seitsemän vuoden esiintymisten jälkeen.

Maxi valittiin julkisessa karsinnassa edustamaan Irlantia Eurovision laulukilpailuun 1973 kappaleella "Do I dream?" Kansainvälisessä Eurovision laulukilpailussa Maxi sijoittui kymmenennelle sijalle 17 kilpailijan joukosta.

1970-luvun lopulla Maxi haki uuden tyttöbändi Sheeban jäseneksi. Hakemus alun perin hylättiin, sillä tuolloin 28-vuotias Maxi nähtiin liian vanhana mukaan, mutta lopulta Maxi valittiin yhtyeeseen. Maxi edusti Irlantia uudestaan Eurovision laulukilpailussa Sheeba-yhtyeen jäsenenä vuonna 1981 kappaleella "Horoscopes", joka sijoittui kilpailun viidenneksi.

Maxi joutui vuonna 1982 Sheeba-yhtyeen kanssa liikenneonnettomuuteen, jossa hän sai päävamman ja muistikatkoksia. Yhtyeen jäsenet selvisivät onnettomuudesta, mutta koska paraneminen vei liian kauan, levy-yhtiö purki levytyssopimuksen, minkä jälkeen yhtye hajosi.

Sheeba-yhtyeen hajoamisen jälkeen Maxi aloitti uransa radiojuontajana. Maxi toimi Late Date -yöradio-ohjelman juontajana 11 vuoden ajan, Risin' Time -aamulähetyksen juontajana toiset 11 vuotta sekä Rapid Roulette -tietokilpailun juontajana. Maxi jäi eläkkeelle helmikuussa 2015.

## Yksityiselämä
Maxi on ollut naimisissa vain kerran, vuosina 1973–1979.

## Lähteet
*

### Viitteet
Eva Bartok

**Eva Bartok** (alk. **Eva Ivanova Szöke**; 18. kesäkuuta 1926 Kecskemét, Unkari – 1. elokuuta 1998 Lontoo, Yhdistynyt kuningaskunta) oli unkarilais-brittiläinen näyttelijä.

## Elämä

Toisen maailmansodan aikana Bartok vietiin natsien keskitysleirille, ja hänet pakotettiin naimaan natsiupseeri Giza Kovas vain viisitoistavuotiaana. Sodan jälkeen tämä avioliitto purettiin, ja vuonna 1948 Bartok muutti Unkarista Yhdistyneeseen kuningaskuntaan.

Pakkoavioliittonsa jälkeen Bartok nai vielä yhteensä kolme eri miestä: unkarilaisen elokuvatuottajan Alex Paalin, brittiläisen PR-konsultin Bill Wordsworthin ja saksalaisen näyttelijän Curd Jürgensin. Hän oli myös parisuhteessa brittiläisen Milford Havenin markiisin David Mountbattenin kanssa, ja hän väitti yhdysvaltalaisen laulajan Frank Sinatran olevan hänen ainoan lapsensa biologinen isä. Bartokin värikäs yksityiselämä sai aikoinaan runsaasti julkisuutta.

Päätettyään näyttelijänuransa Bartok liittyi indonesialaisen Muhammad Subuh Sumohadiwidjojon perustamaan uskontokuntaan.

## Filmografia

## Lähteet
Ella Kovacs

**Ella Kovacs** (s. 11. joulukuuta 1964 Luduș) on romanialainen keskimatkojen juoksija, moninkertainen 800 metrin MM- ja EM-mitalisti. Hän on pituudeltaan 170-senttimetrinen.

Kovacs voitti 800 metrin sisäratojen Euroopan-mestaruuden Pireuksessa 1985 ajalla 2.00,51. Seuraavana talvena hän sijoittui Madridin EM-hallikilpailuissa samalla matkalla viidenneksi. Hän oli 800 metrillä viides myös Splitin EM-kilpailuissa 1990.

Kovacs saavutti 800 metrillä vuonna 1991 pronssia sekä Sevillan sisäratojen MM-kilpailuissa ajalla 2.01,79 että Tokion MM-kilpailuissa ajalla 1.57,58. Lisäksi hän voitti Euroopan cupin A-finaalin Frankfurtissa. Hän voitti 800 metrin sisäratojen Euroopan-mestaruuden Genovassa 1992 ajalla 1.59,98. Barcelonan olympialaisissa hän sijoittui kuudenneksi.

Kovacs sijoittui 800 metrillä viidenneksi Toronton sisäratojen MM-kilpailuissa 1993. Hän voitti samana vuonna Euroopan cupin A-finaalin Roomassa ja saavutti Stuttgartin MM-kilpailuissa pronssia ajalla 1.57,92. Pariisin sisäratojen EM-kilpailuissa 1994 hän sai 800 metrillä hopeaa ajalla 2.00,49. Hän karsiutui 800 metrin välierissä Göteborgin MM-kilpailuissa 1995. Tukholman EM-hallikilpailuissa 1996 hän oli 800 metrillä kuudes. Hän karsiutui saman matkan alkuerissä Budapestin EM-kilpailuissa 1998.

Kovacs juoksi 800 metrin ennätyksensä 1.55,68 Bukarestissa 2. kesäkuuta 1985. Hallissa hän juoksi matkan parhaimmillaan aikaan 1.59,43 Bukarestissa helmikuussa 1994. 1&nbsp;000 metrin ennätyksensä 2.32,40 hän juoksi Villeneuve d'Ascqissa 2. heinäkuuta 1993. 1&nbsp;500&nbsp;metriä hän juoksi parhaimmillaan ulkoradoilla aikaan 4.06,38 Bukarestissa 18. elokuuta 1984 ja sisäradoilla 4.09,80 Budapestissä helmikuussa 1985.

## Lähteet
Van der Knaapin oireyhtymä

**Van der Knaapin oireyhtymä** on synnynnäinen aivojen valkean aineen häiriö (leukodystrofia). Se voidaan jaotella tautimuotoihin 1, 2A ja 2B. Van der Knaapin oireyhtymä aiheuttaa etenevän hermostorappeuman, jolle tyypillistä on muita leukodystrofioita hitaampi eteneminen. Tyypissä 2B valkean aineen häiriö kuitenkin lievittyy iän myötä.

Van der Knaapin oireyhtymän oirekuva vaihtelee tautimuodon mukaan ja yksilöllisesti. Tyypilliset varhaislapsuuden ensioireet ovat makrokefalia, epilepsia ja kehitysvamma. Kehitysvammaisuus on lievää tai keskivaikeaa. Makrokefalia voi olla havaittavissa jo vastasyntyneellä, mutta tyypillisempää on sen kehittyminen ensimmäisen elinvuoden mittaan. Epilepsiakohtaukset saattavat johtaa status epilepticukseen. Yleensä Van der Knaapin oireyhtymään liittyy normaali psykomotorinen kehitys. Motoriset taidot alkavat kuitenkin rappeutua, jolloin ilmenee ataksiaa ja spastisuutta. Tämän seurauksena nieleminen, puhuminen ja käveleminen vaikeutuvat. Osalla sairastuneista kävelykyky häviää lapsuuden mittaan, mutta toiset kykenevät itsenäiseen kävelyyn jopa aikuisiässä. Lievimmässä tautimuodossa (2B) esiintyy yleensä vain lievä motorinen kehitysviive. Siinä ainoiksi motoristen kykyjen poikkeavuuksiksi voivat jäädä hypotonia ja kömpelyys. Tyypin 2B Van der Knaapin oireyhtymän oireista osa alkaa usein hellittää jo ensimmäisen elinvuoden jälkeen. Makrokefalia on kuitenkin pysyvä, epilepsia on useimmilla ja noin 40 % on kehitysvammaisia.

Tyypin 1 Van der Knaapin oireyhtymää aiheuttaa yleensä kromosomissa 22 sijaitsevan MLC1-geenin mutaatio. Tyyppien 2A ja 2B oireistot johtuvat kromosomissa 11 sijaitsevan HEPACAM-geenin mutaatiosta. Tyypeissä 1 ja 2A periytymistapa on autosomaalinen ja peittyvä, tyypissä 2B autosomaalinen ja vallitseva. Tyypin 2B taustalla tiedetään voivan olla myös sporadisen uuden mutaation. Van der Knaapin oireyhtymän geneettinen pohja jää tunnistamattomaksi noin viidessä prosentissa tapauksista. Van der Knaapin oireyhtymää pidetään erittäin harvinaisena, sillä arvioitu esiintyvyys elävinä syntyneillä on alle 1/1&nbsp;000&nbsp;000. Diagnostiikassa avuksi on aivojen magneettikuvaus, jossa voidaan havaita valkean aineen poikkeava jakautuminen ja turvotus sekä aivokuoren alapuolisten alueiden kystisyys. Tyypissä 2B havaitaan iän myötä valkean aineen normalisoitumista. Hoito on oireenmukainen. Marjo van der Knaap kuvasi mukaansa nimetyn oireyhtymän vuonna 1995.

## Lähteet
Maxi (täsmennyssivu)

**Maxi** voi tarkoittaa seuraavia asioita:
*Maxi, Elannon kauppaketju
*Maxi-Makasiini, Tokmannin kauppaketju
*Austin Maxi, Austin-auto
*Tunturi Maxi, Tunturipyörä Oy:n mopomalli
*Renault Maxi Mégane, Renault Sportin kehittämä ralliauto
*Maxi-oikeudenkäynti, 1980-luvulla Sisiliassa käyty oikeudenkäynti

## Maxi etunimenä
*Maxi Gnauck (s. 1964), itäsaksalainen telinevoimistelija
*Maxi Gómez (s. 1996), uruguaylainen jalkapalloilija
*Maxi Herber (1920–2006), saksalainen taitoluistelija
*Maxi Jazz (oik. Maxwell Alexander Fraser, 1957–2022), brittiläinen rap-artisti
*Maxi López (s. 1984), argentiinalainen jalkapalloilija
*Maxi Mounds (oik. Jenna Curlington, s. 1964), yhdysvaltalainen pornonäyttelijä
*Maxi Pereira (s. 1981), uruguaylainen jalkapalloilija
*Maxi Rodríguez (s. 1981), argentiinalainen jalkapalloilija
*Maxi (oik. Irene McCoubrey, s. 1950), irlantilainen laulaja ja radiojuontaja
Prolaktinooma

**Prolaktinooma** on prolaktiinia eli maitohormonia tuottavista soluista muodostunut hyvänlaatuinen kasvain, adenooma, joka aiheuttaa maitohormonin liikatuotannon. Se on tavallisin aivolisäkkeessä esiintyvä aivokasvain. Prolaktinoomat saattavat muodostaa jopa 40 % aivolisäkkeen adenoomista.

Prolaktinooma voidaan jaotella koon mukaan mikroprolaktinoomaan (pienempi kuin 1 cm), makroprolaktinoomaan (suurempi kuin 1 cm) ja jättiläisprolaktinoomaan (suurempi kuin 4 cm). Useimmat prolaktinoomat ovat alle senttimetrin suuruisia eli mikroprolaktinoomia. Prolaktinooma saattaa ympäröiviä kudoksia painaessaan aiheuttaa aivolisäkkeen vajaatoiminnan ja näköaistin ongelmia. Yleisimmät oireet johtuvat kuitenkin suoraan kasvaneesta prolaktiinituotannosta. Naisilla oireina esiintyy vähitellen kehittyviä kuukautiskierron häiriöitä, hedelmättömyyttä, maitovuotoa ja joskus libidon heikentymistä. Naisilla mahdollisia ovat lisäksi emättimen kuivuudesta johtuva yhdyntäkipu, akne ja liiallinen karvankasvu. Miehillä prolaktinooma voi aiheuttaa impotenssia ja libidon heikentymisen. Heillä myös karvoitus voi vähentyä, lihakset pienentyä ja rinnat suurentua. Osteoporoosi on mahdollinen sukupuolesta riippumatta. Prolaktinooma on yleisempi naisilla ja diagnosoidaan heillä keskimäärin melko nopeasti. Miesten oireet ovat niin epäspesifejä, että prolaktinooma kasvaa keskimäärin suuremmaksi. Naisista 90 %:lla prolaktinooma on toteamishetkellä alle senttimetrin suuruinen, mutta miehistä jopa 60 %:lla prolaktinooma on toteamishetkellä tätä suurempi. Suuren prolaktinooman oireina voi esiintyä päänsärkyä ja näön heikkenemistä.

Prolaktinooma voidaan todeta magneettikuvauksella veren maitohormonipitoisuuden osoittauduttua kohonneeksi. Kasvaneen maitohormonitason muut syyt voidaan poissulkea. Näitä ovat esimerkiksi tietyt lääkkeet (etenkin psyykenlääkkeet), vaikea kilpirauhasen vajaatoiminta ja jotkin aivoihin kohdistuneet vammat. Pienet prolaktinoomat voidaan hoitaa prolaktiinin eritystä vähentävällä lääkkeellä. Lääke voi olla tablettimuotoinen kabergoliini kerran tai kahdesti viikossa tai muu valmiste päivittäin. Lääkkeillä voidaan vähentää maitohormonipitoisuutta ja pienentää prolaktinoomaa. Jos vuosien lääkityksen jälkeenkin maitohormonin tuotanto on liiallista, lääkitystä jatketaan. Ellei lääkehoidon teho kuitenkaan ole riittävä, voidaan myös pieni kasvain leikata. Suuremmissa prolaktinoomissa leikkaus sen sijaan on ensisijainen hoitomuoto. Leikkausta edeltää kuukausia kestävä lääkkeellinen esihoito. Prolaktinooma pyritään leikkauksessa poistamaan tarkkarajaisesti, mutta kasvainkudosta voi jäädä jäljelle. Tällöin tarvitaan lisäksi vuosien lääkehoitoa. Joissain tapauksissa suurikokoisten prolaktinoomien hoidossa voidaan turvautua sädehoitoon. Prolaktinooma ei kuitenkaan ole hengenvaarallinen.

Prolaktinooma on yleensä sporadinen ja syyltään tuntematon. On kuitenkin kuvattu myös suvuittain kulkevia prolaktinoomia. Joskus prolaktinooma ilmenee osana tyypin 1 multippelia endokriinista neoplasiaa (MEN1). Prolaktinooman esiintyvyydeksi on arvioitu miehillä 10/100&nbsp;000 ja naisilla 30/100&nbsp;000. Naisilla esiintyvyyshuippu on 25–34 vuoden iässä.

## Lähteet
Katie Douglas

**Kathryn Emily Douglas** (s. 19. lokakuuta 1998 Burlington, Ontario) on kanadalainen näyttelijä. Hänet tunnetaan päärooleistaan Abbynä Netflix-sarjassa *[[Ginny & Georgia]]* (2021–).

Douglas syntyi 19. lokakuuta 1998 Burlingtonissa, Ontariossa. Hän kävi Nelson High Schoolia Burlingtonissa.

## Filmografia

## Lähteet

## Aiheesta muualla
*
GRIN1-oireyhtymä

**GRIN1-oireyhtymä** on kromosomissa 9 sijaitsevan GRIN1-geenin mutaatiosta johtuva oireyhtymä. Se kuvattiin ensimmäisen kerran vuonna 2016, ja vuoteen 2019 mennessä lääketieteellisessä kirjallisuudessa oli kansainvälisesti raportoitu 72 potilasta. GRIN1-oireyhtymä johtuu yleensä satunnaisesta uudesta mutaatiosta, mutta sillä on autosomaalinen, vallitseva tai peittyvä periytymistapa.

## Oireita
GRIN1-oireyhtymä aiheuttaa kehitysviiveitä ja kehitysvammaisuutta. Kehitysvamma on ollut yleensä vaikea, mutta myös syvää kehitysvammaisuutta on todettu. Lievät ja keskivaikeat kehitysvammat ovat olleet GRIN1-oireyhtymän yhteydessä harvinaisempia. 48 % sairastuneista on jäänyt puhekyvyttömiksi. Epilepsia ilmenee 65 %:lla sairastuneista, useimmiten yleistyneenä. Epilepsiakohtaukset ovat alkaneet keskimäärin hieman ennen toista ikävuotta, mutta GRIN1-oireyhtymässä on kuvattu myös yli 10-vuotiaana puhkeavaa epilepsiaa. GRIN1-oireyhtymää sairastavista 66 %:lla on ollut hypotonia, 40 %:lla spastisuus ja 48 %:lla dystonia. Syömisvaikeuksia on esiintynyt joka kolmannella. Pitkittyneiden syömisvaikeuksien hoidossa voidaan turvautua PEG-letkuun. GRIN1-oireyhtymään on liitetty erilaisia käytöshäiriöitä. Stereotyyppisiä toimintoja on havaittu 32 %:ssa tapauksista. Univaikeuksia on esiintynyt 15 %:lla ja sairastuneen itseensä kohdistamaa vahingoittamiskäyttäytymistä 7 %:lla. 22 %:lla sairastuneista on todettu GRIN1-oireyhtymän rinnalla autismin kirjon häiriö. GRIN1-oireyhtymään voi liittyä myös elimistön rakenteellisia poikkeavuuksia. Kortikaalinen näkövamma on esiintynyt 34 %:lla ja mikrokefalia 27 %:lla. Sekä silmälihasten kouristustilan että skolioosin esiintyvyys GRIN1-oireyhtymässä on ollut 11 %.

## Diagnosointi
GRIN1-oireyhtymän diagnoosi varmistuu perimän tutkimuksella. Spesifisti GRIN1-oireyhtymään viittaavia oireita ei ole. Magneettikuvauksessa saatetaan joskus havaita aivokuoren poikkeavuuksia. Isoaivoatrofia on havaittu 23 %:lla sairastuneista. Muitakin aivojen rakennepoikkeavuuksia on todettu. GRIN1-oireyhtymän hoito on oireenmukainen.

## Lähteet
Limmared

**Limmared** on taajama Tranemon kunnassa Ruotsin Länsi-Götanmaan läänissä. Taajama oli aiemmin Ruotsin rataverkon solmukohta. Limmared on tunnettu lasiteollisuudestaan. 1700-luvulla aloittanut Limmaredin lasitehdas on Ruotsin viimeinen toimiva pakkauslasin valmistaja. Sen omistaa nykyisin irlantilais-luxemburgilainen Ardagh Group. 

## Lähteet
Saarijärvi (Saarijärvi, Saarelankylä)

**Saarijärvi** on Keski-Suomessa Saarijärvellä Saarelankylässä sijaitseva järvi. Saarijärven nimikkojärvi Saarijärvi sijaitsee seitsemän kilometriä lounaaseen.

## Maantietoa
Saarijärvi on 2,0&nbsp;kilometriä pitkä, 1,2&nbsp;kilometriä leveä, ja sen pinta-ala on 125&nbsp;hehtaaria eli 1,2&nbsp;neliökilometriä. Järvellä on kartan mukaan 12&nbsp;saarta. Niitä ovat esimerkiksi Kuikansaari, Kirrisaari, Nuottasaari, Kukkulasaari, Kalliosaari, Honkasaari ja Mikonsaari. Saaret jakavat järven vesialueen niin, että pohjoispäätä kutsutaan Pohjoislahdeksi, eteläpäätä Limalahdeksi ja kaakkoon työntyvää lahtea Paukunlahdeksi. Järvi on luodattu ja siitä on julkaistu syvyyskartat. Järven tilavuudeksi on määritetty 2,23&nbsp;miljoonaa kuutiometriä ja sen keskisyvyydeksi on saatu 1,8&nbsp;metriä. Sen syvänteessä on 5,0&nbsp;metriä syvää ja syvänne sijaitsee Limalahdella Hiekkaniemen edustalla . Järven rantaviivan pituus on 7,6&nbsp;kilometriä ja sen rannat ovat pääasiassa metsämaata. Saarelankylä sijaitsee koillisrannalla ja se käsittää kaksi maataloa ja muutama asuintaloa. Rannan tuntumaan on rakennettu parikymmentä vapaa-ajan asuntoa. Järven länsipuolelta kulkee ohi seututie 648, josta haarautuu Saarelankylän läpi kulkeva kylätie.

## Luontoarvoja
Karttapaikan karttapalvelun mukaan ainakin yhdeksän saarta, kuten esimerkiksi Kuikkasaari, Kirrisaari, Nuottasaari, Kukkulasaari, Kalliosaari ja Mikonsaari, kuuluu luonnonsuojelualueeseen. Järven pohjan sedimentit sisältävät hiiltä noin 32&nbsp;grammaa neliömetriltä.

## Luonnonhistoriaa
Saarijärvi syntyi viime jääkauden loppuvaiheessa mannerjäätikön peräännyttyä alueelta noin 10&nbsp;800&nbsp;vuotta sitten. Syntymästään asti on järven vedenpinta sijainnut sen laskukynnyksen kohdalla. Järvi sijaitsee moreenialueella ja koko olemassaolonsa ajan järven pohjalle on kertynyt savea ja mutaa. Järven syvänteen alueelta otettu sedimenttien kairausnäyte oli 6,43&nbsp;metriä pitkä, mutta lyhyt näyte ei sisältänyt vielä järven syntyajan sedimenttejä. Järvi on kairausnäytteiden perusteella ollut keskimäärin 5,8&nbsp;metriä syvä, mutta sedimenttejä on kertynyt  keskimäärin 3,0&nbsp;metriä. Sedimenttejä esiintyy eniten syvänteissä ja ne ovat tasoittaneet pohjan syvyyssuhteita.

## Vesistösuhteet
Saarijärvi sijaitsee Kymijoen vesistössä (vesistöaluetunnus 14) Saarijärven reitin valuma-alueen&nbsp;(14.6) Pyhäjärven valuma-alueella&nbsp;(14.68), jonka Vuosjoen valuma-alueeseen&nbsp;(14.682) järvi kuuluu. Se on luonteeltaan reittijärvi eli läpivirtausjärvi . Valuma-alueen pinta-ala on noin 21&nbsp;neliökilometriä . Suurin tulo-oja on Pirttijärvestä alkava ja länsirantaan laskeva Pirttipuro. Sen valuma-alueella sijaitsevat myös esimerkiksi Suolikko ja Saarilampi. Laskujoki Vuosjoki alkaa järven eteläpäästä ja se laskee 9,3&nbsp;kilometrin  jälkeen Pyhäjärven Koskenlahteen. Järven vedenpinnan korkeus on 175,0&nbsp;metriä mpy, jolloin Vuosjoen pudotukseksi tulee 57&nbsp;metriä.

## Lähteet
Ruotsin metsät

**Ruotsin metsät** kuuluvat boreaalisen vyöhykkeen taigatyyppisiin metsiin, jotka ovat yleensä havumetsiä. Toisaalta osa Ruotsin metsistä on lehtimetsiä, kuten Blåjungfrunin kansallispuistossa. Fulufjälletin kansallispuistossa ja Tivedenin kansallispuistossa on pitkälti metsäisten alueiden halki kulkevia vaellusreittejä. Pohjois- ja Keski-Ruotsissa Skandien vuoriston läheisyydestä johtuen maaston korkeuserot ovat huomattavat ja tämän vuoksi Ruotsissa on tuntureita, joilla on puutonta paljakkaa ja tunturikoivikkoa on Pohjanlahden leveysasteilla saakka.

2020-luvun tienoilla metsien kasvu on hidastunut monilla alueilla ja näin on tapahtunut myös ruotsissa. Samalla hiilinielu on vähentynyt 37 000 000 tonnista 30 000 000 tonniin. 2020-luvulle tultaessa Ruotsin metsissä puiden kasvu on ollut noin 120 kuutiometriä, samalla kun metsää on kaadettu noin 100 kuutiometrin verran.

## Lähteet
Selenium

**Selenium** on avoimen lähdekoodin työkalu, jolla saadaan automatisoitua web-sovellusten toimintaa eri selaimissa. Seleniumin avulla testaajat voivat luoda skriptejä eri ohjelmointikielillä esimerkiksi Pythonilla, C# ja Javalla. Nämä skriptit simuloivat esimerkiksi käyttäjän eri toimintoja selaimessa.  

## Historia
Seleniumin kehitti alun perin Jason Huggins vuonna 2004. Aluksi selenium oli ThoughtWork:in sisäinen työkalu. Vuoden lopussa Seleniumin lähdekoodi julkaistiin ja työkalusta tuli avoimmen lähdekoodin projekti. 

Vuonna 2005 Dan Fabulich and Nelson Sproul, Path Lightbodyn avustuksella ehdottivat joukon muutoksia, jotka muuttivat Selenium-RC:n tunnetuksi versioksi. Samassa kokouksessa päätettiin, että projektin ohjaamista jatketaan komitien toimella, jossa Huggins ja Hammant edustivat ThoughtWorksia. 

Vuonna 2007 Huggin siirtyi Googlelle töihin. Seleniumin kehittämistä jatkettiin. Samoihin aikoihin Simon Stewart kehitti WebDriverin, joka yhdistettiin Seleniumiin vuonna 2009, jolloin syntyi Selenium 2.0. 

Vuonna 2008 Philippe Hanrgou loi Selenium Gridin. 

## Komponentit

### Selenium Web driver
Selenium WebDriver mahdollistaa automaattisten testien luomisen ja ajamisen. WebDriverin avulla voidaan esimerkiksi automatisoida lomakkeiden täyttö, painikkeiden klikkaus ja navigointi sivujen välillä, että se vastaa oikean käyttäjän toimintaa selaimessa. 

### Selenium Grid
Selenium Grid mahdollistaa WebDriver-skriptien ajamisen etäkoneilla ohjaamalla clientin lähettämät komennot etäselaininstansseihin. Tämä mahdollistaa testien ajamisen samanaikaisesti monella eri laiteella, jolloin voidaan testata helposti ohjelmiston toimintaa eri selaimissa. Lisäksi ristiin testaaminen eri alustoilla onnistuu Selenium Gridin avulla. 

### Selenium IDE
Selenium IDE on selaimeen asennettava työkalu, joka tarjoaa graafisen käyttöliittymän testien rakentamiseen ja ajamiseen. Sen avulla voidaan luoda makroja, jotka toistavat käyttäjän toimintoja, mikä helpottaa testien toistamisessa.
Kaakkolampi (Äänekoski, Kolunpohja)

**Kaakkolampi** on Keski-Suomessa Äänekoskella Kolunpohjan lähellä sijaitseva lampi.

## Maantietoa
Lampi on 220&nbsp;metriä pitkä, 70&nbsp;metriä leveä, ja sen pinta-ala on 0,8&nbsp;hehtaaria. Lammella ei ole kartan mukaan saaria. Sen rantaviivan pituus on 500&nbsp;metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 112,5&nbsp;metriä mpy.

## Lähteet
Anne Linnet

**Anne Kristine Linnet** (s. 30. heinäkuuta 1953 Aarhus) on tanskalainen laulaja-lauluntekijä ja yksi maansa merkittävimmistä rock-muusikoista. Hän aloitti uransa vuonna 1969 ja oli 1970-luvulla mukana Tears- ja Shit & Chanel -yhtyeissä, kunnes 1980 perusti omaa nimeään kantavan Anne Linnet Bandin. Linnet on myös säveltänyt kamarimusiikkia, sinfonioita, televisio- ja elokuvamusiikkia sekä oopperan.

Linnetin tunnetuin kappale on nimeltään *Tusind stykker* (1988), josta Björn Afzelius teki ruotsinkielisen hittiversion *Tusen bitar*.
## Lähteet

## Aiheesta muualla
Bror Rexed

**Bror Rexed** (19. kesäkuuta 1914 Gunnarskog, Värmlannin lääni – 21. elokuuta 2002 Helsinki) oli ruotsalainen lääkäri ja Uppsalan yliopiston anatomian professori. Hän johti Ruotsin terveysvirastoa (Medicinalstyrelsen) vuosina 1967–1968 ja sosiaalihallitusta (Socialstyrelsen) 1968–1978. Hänet tunnetaan erityisesti sinuttelu-uudistuksen edistäjänä.

Rexedin ensimmäinen puoliso oli vuosina 1941–1970 lääketieteen lisensiaatti Ursula Schalling (s. 1916), toinen puoliso vuodesta 1977 lähetystöneuvos Anja-Riitta Ketokoski (s. 1943).

## Lähteet

## Aiheesta muualla
San Marinon kansalaisuus

**San Marinon kansalaisuus** on laillinen suhde San Marinon tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä sanmarinolaisia ovat sellaiset henkilöt, joiden syntyessä molemmat vanhemmat ovat maan kansalaisia. Tämä ulottuu myös adoptioihin, jossa molemmat adoptiovanhemmat ovat maan kansalaisia. Mikäli vain toinen vanhemmista on sanmarinolainen, lapsen vanhempien tulee ilmoittaa viimeistaan 12 kuukautta lapsen 18. syntymäpäivän jälkeen, mikäli lapsi haluaa säilyttää San Marinon kansalaisuutensa vai jonkin toisen maan kansalaisuuden.

San Marinon alueelta löytyneet lapset, joiden vanhemmat ovat jääneet tuntemattomiksi, ovat myös syntyperäisiä sanmarinolaisia.

## Kansalaisuuden saaminen hakemuksella
Hakemuksen perusteella San Marinon kansalaisuus voidaan myöntää sellaisille henkilöille, jotka täyttävät seuraavat ehdot:

* hakija on merkitty maan väestötietoihin, ja asuu pysyvästi San Marinossa kansalaisuutta hakiessaan
* hakija on asunut maan alueella yhtäjaksoisesti 20 vuotta
* hakijaa ei ole tuomittu rikoksesta tai menettänyt vaalikelpoisuuttaan San Marinossa tai ulkomailla, eikä ole saanut yli vuoden mittaista vankeusrangaistusta
* hakija ei ole rikosepäilyn kohteena San Marinossa tai ulkomailla
* hakija on luopunut kaikista muista kansalaisuuksistaan 
* hakija vannoo uskollisuudenvalan San Marinon kapteenivaltionhoitajien ja sisäministerin läsnäollessa

Vaadittua 20 vuoden asumisaikaa lyhennetään puoleen, mikäli hakija on:

* sanmarinolaisen vanhemman adoptoima
* naimisissa tai rekisteröidyssä parisuhteessa San Marinon kansalaisen kanssa, ja liitto on kestänyt koko ajan

## Kaksoiskansalaisuus ja kunniakansalaisuus
San Marino ei tunnusta kaksoiskansalaisuutta.

San Marino voi myöntää ulkomaalaisille kunniakansalaisuuden. Tunnetuin sellaisen vastaanottanut henkilö lienee Yhdysvaltain presidentti Abraham Lincoln, joka otti kunniakansalaisuuden vastaan vuonna 1861.

## Lähteet
Triklooriasetonitriili

**Triklooriasetonitriili** (C2NCl3) on nitriileihin kuuluva orgaaninen yhdiste. Yhdistettä voidaan käyttää oraanisen kemian synteeseissä.

## Ominaisuudet, valmistus ja käyttö
Huoneenlämpötilassa triklooriasetonitriili on väritöntä nestettä. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin.

Triklooriasetonitriiliä valmistetaan triklooriasetamidin ja fosforipentoksidin reaktiolla.
:

Vaihtoehtoinen tapa on kloorata asetonitriiliä kloorin ja vetykloridin seoksella. Reaktiossa katalyyttinä voidaan käyttää esimerkiksi alumiinikloridia.
:

Triklooriasetonitriiliä käytetään etridiatsolin valmistamiseen. Yhdiste reagoi useiden nukleofiilien kanssa triklooriasetimidaateiksi, jotka ovat hyödyllisiä muun muassa amidien, happokloridien, glykosidien ja heterosyklisten yhdisteiden valmistuksessa. Triklooriasetonitriiliä on käytetty loisten hävittämiseen.

## Lähteet
Läikky (albumi)

**Läikky** on muusikko Jouko Kantolan debyyttialbumi vuodelta 1983. Albumi sisältää instrumentaalisten kappaleiden lisäksi Aaro Hellaakosken runoihin sävellettyä progressiivista rockmusiikkia, joiden tulkitsijoina toimii muun muassa Pepe Willberg ja Jokke Seppälä. Albumi on julkaistu vinyylilevynä ja C-kasettina.

## Kappaleet

Kaikki kappaleet säveltänyt ja sovittanut Jouko Kantola, ellei toisin mainita.

### A-puoli
# 
# 
# 
# 
# 

### B-puoli
# 
# 
# 
# 

## Kokoonpano
### Laulajat
* Pepe Willberg - kappaleissa "Tajunnan takaa" ja "Pieniä ihmeitä"
* Johnny Gustafsson - kappaleessa "Seula"
* Jokke Seppälä - kappaleessa "Läikky"
* Taru Hallama - kappaleessa "Pilvet"
* Katri Aaltio - kappaleessa "Heikkouden onni"

### Muusikot
* Jouko Kantola - kosketinsoittimet
* Tapani Rinne - saksofoni
* Ilpo Murtojärvi - kitara
* Heikki Virtanen - basso

### Tuotanto
* Markku Ahto - tuottaja, äänitys
* Jouko Kantola - tuottaja
* Veijo Mäki - miksaus
* Adam Korpak - kansi ja valokuva
* Veli-Matti Kivioja - Jouko Kantolan valokuva

## Lähteet
Petri Pesonen

**Esko Petri ”Petu” Pesonen** (5. kesäkuuta 1961 Helsinki – 16. heinäkuuta 2023 Siuntio) oli suomalainen liikemies ja mainonnan suunnittelija. Hän oli yksi Hasan & Partners -mainostoimiston perustajista 1990-luvun alussa, yksi kuudesta Bob Helsingin perustajista vuonna 2002 ja vuodesta 2014 yksi kolmesta tekstiiliyhtiö Finlaysonin pääomistajasta yhdessä Jukka Kurttilan ja Risto Voutilaisen kanssa.

Pesonen oli Suomen palkituimpia mainonnan suunnittelijoita. Vuonna 2008 hänet palkittiin mainosurastaan Vuoden huiput -gaalan Platinahuipulla ja Mainonnan monitaho -palkinnolla. Hän suunnitteli copywriterina mainontaa muun muassa kokoomuspuolueelle, Mercedes-Benzille ja hampurilaisketju Carrolsille. Hän oli osakkaana kehittämässä hiustenhoitobrändi We Promisea. Ennen Hasania ja Bob Helsinkiä Pesonen työskenteli muun muassa SEK-, Törmä- ja Brindfors-mainostoimistossa.

Pesonen harrasti esteratsastusta ja omisti Suomea maailmanmestaruuskilpailuissakin edustaneen, Sebastian Nummisen käyttämän Sails Away -hevosen.

Petri Pesonen kuoli aivosyöpään 62-vuotiaana.

## Lähteet
Alankomaiden kansalaisuus

**Alankomaiden kansalaisuus** on laillinen suhde Alankomaiden kuningaskunnan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Vuodesta 1985 lähtien syntyperäisiä Alankomaiden kansalaisia ovat sellaiset henkilöt, joiden syntyessä tämän äiti on Alankomaiden kansalainen. Isän puolelta kansalaisuuden voi siirtää lapselle, mikäli isä on naimisissa tai rekisteröidyssä parisuhteessa lapsen äidin kanssa. 

Adoptiotilanteessa lapsen tulee olla adoptoitu Haagin sopimuksen mukaisesti, alle 18-vuotias ja suhteet lapsen biologisiin vanhempiin on todistetusti katkaistu.

## Kansalaisuuden saaminen hakemuksella
Hakemuksen perusteella Alankomaiden kansalaisuus voidaan myöntää hakijalle, joka täyttää seuraavat ehdot:

* on vähintään 18-vuotias ja pystyy todistamaan henkilöllisyytensä
* on asunut laillisesti kuningaskunnan alueella vähintään viisi vuotta yhtäjaksoisesti ja omaa hakemuksen jättäessään voimassa olevan oleskeluluvan (pitää olla voimassa aina kansalaistamisseremoniaan saakka)
* on läpäissyt kansalaisuustestin (tästä on mahdollista saada vapautus, mikäli hakija osaa jo sujuvaa hollantia)
* hakijaa ei ole todettu vaaraksi Alankomaiden kansalliselle turvallisuudelle
* on luopunut kaikista muista kansalaisuuksistaan
* hakija vannoo solidaarisuusvalan kansalaistamisseremoniassa

Kansalaistamisseremonian järjestävät kunnat ja seremonian jälkeen kansalaisuuden saanut henkilö voi välittömästi hakea Alankomaiden passia tai henkilökorttia. Seremoniassa vannottava solidaarisuusvala (josta on olemassa myös vakuutus-versio) on muodoltaan seuraavanlainen:Ik zweer dat ik de grondwettelijke orde van het Koninkrijk der Nederlanden, haar vrijheden en rechten respecteer. En zweer de plichten die het staatsburgerschap met zich meebrengt getrouw te vervullen. Zo waarlijk helpe mij God almachtig.()

## Kaksoiskansalaisuus ja kansalaisuuden menettäminen
Alankomaat sallii kaksoiskansalaisuuden, mutta vain rajoitetusti. Kansalaisuutta hakiessa henkilön tulee luopua muista kansalaisuuksistaan, mutta tätä ei vaadita seuraavissa tapauksissa:

* hakija menettää alkuperäisen kansalaisuutensa automaattisesti jo hakiessaan Alankomaiden kansalaisuutta
* alkuperäisestä kansalaisuudesta luopuminen ei ole hakijan itsensä päätettävissä
* hakija on naimisissa tai rekisteröidyssä parisuhteessa Alankomaiden kansalaisen kanssa
* Alankomaiden tunnustamat pakolaiset

Alankomaiden kansalaiset ovat myös Euroopan unionin kansalaisia.

Henkilöt, jotka hankkivat vapaaehtoisesti toisen maan kansalaisuuden, menettävät Alankomaiden kansalaisuutensa.

## Lähteet
Aaja Nachle

**Aaja Nachle** (, suom. ”Tule tanssimaan”) on vuonna 2007 ensi-iltansa saanut intialainen hindinkielinen tanssielokuva, jonka on tuottanut Aditya Chopra ja ohjannut Anil Mehta. Elokuvan pääosissa nähdään Madhuri Dixit ensimmäisessä elokuvassaan viiteen vuoteen *[[Devdas (vuoden 2002 elokuva)|Devdasin]]* (2002) jälkeen sekä Konkona Sen Sharma, Kunal Kapoor, Akshaye Khanna ja Jugal Hansraj.

## Juoni
Kun Dian tanssinopettaja on kuolemaisillaan hän palaa kaupunkiin, jossa hän oppi elämään ja tanssimaan ja mikä tärkeintä pelastamaan uhanalaisen Ajanta-teatterin.

## Näyttelijät

## Soundtrack

## Vastaanotto
Box Office India julisti *Aaja Nachlen* ”flopiksi”.

## Lähteet

## Aiheesta muualla
* 
*
Syberia: The World Before

**Syberia: The World Before** on Microïdsin kehittämä ja julkaisema seikkailupeli, joka on neljäs osa vuonna 2002 alkaneessa *[[Syberia (pelisarja)|Syberia]]*-pelisarjassa. Peli julkaistiin vuonna 2022 Windowsille, PlayStation 5:lle ja Xbox Series X:lle.

Kuten pelisarjan aiemmat osat, pelin on ohjannut belgialainen Benoît Sokal. *The World Before* jatkaa edellisistä osista tutun päähenkilö Kate Walkerin tarinaa. Toinen päähenkilö on Dana Roze, jonka tarina sijoittuu eri aikajanalle 1930-luvun loppuun.

## Vastaanotto
*[[Pelaaja (lehti)|Pelaaja]]* antoi pelille arvostelussaan 8/10 ja kirjoitti sen ”uhkuvan klassisten 1990-luvun seikkailupelien henkeä”.

## Lähteet
Mustalampi (Saarijärvi, Linna)

**Mustalampi**  on Keski-Suomessa Saarijärvellä  Linnan lähellä sijaitseva lampi.

## Maantietoa
Lampi on 50&nbsp;metriä pitkä, 30&nbsp;metriä leveä, ja sen pinta-ala on 1,1&nbsp;hehtaaria. Lammella ei ole kartan mukaan saaria. Lammen tilavuudeksi on saatu 8&nbsp;900&nbsp;kuutiometriä. Sen keskisyvyys on 0,8&nbsp;metriä ja suurin syvyys on 0,0&nbsp;metriä. Sen rantaviivan pituus on 450&nbsp;metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 138,9&nbsp;metriä mpy.

## Lähteet
Eusebiuksen evankeliumi

**Eusebiuksen evankeliumi** () on käsin kirjoitettu aprakos eli jumalanpalvelusevankeliumi. Se koostuu 140 foliosta, jotka papin poika "pappi Eusebius" jäljensi 1283 Johanneksen kirkossa Holmissa tai Peremyšlissä (Myh’ailo Hruševskyin mukaan) tai ehkä Halytšin ruhtinaskunnassa.

Kirjoituksessa on käytetty merkkejä *o* ja *e* merkkien *ъ* ja *ь* sijasta silloin kun niitä ei äännetä, ja uutta merkkiä *ě* sekä muita ukrainan kansanankielen piirteitä. Käsikirjoitusta säilytetään Venäjän valtionkirjastossa Moskovassa. Faksimile-laitoksen *Eusebiuksen evankeliumista* on julkaissut 2001 Kiovassa Ukrainan tiedeakatemian ukrainan kielen tutkimuslaitos.*Eusebiuksen evankeliumin* kieltä ovat tutkineet Aleksei Sobolevskyi (1898), Hryhori Holoskevytš (1914) ja Vasyl Nimtšuk (2001).

## Lähteet
Vuoden 2026 jalkapallon maailmanmestaruuskilpailujen karsinnat

**Vuoden 2026 jalkapallon maailmanmestaruuskilpailujen karsinnat** pelataan syyskuun 2023 ja maaliskuun 2026 välisenä aikana. Ne päättävät 45 joukkuetta, jotka osallistuvat Kanadassa, Meksikossa ja Yhdysvalloissa järjestettäviin vuoden 2026 jalkapallon maailmanmestaruuskilpailuihin. Isäntämaat pääsivät kilpailuihin automaattisesti.

## Osallistujapaikkojen jakaminen
30. maaliskuuta 2017, FIFAn neuvosto (koostuu FIFAn puheenjohtajasta ja jokaisen kuuden maanosan jalkapalloliittojen johtajista) ehdottivat osallistujapaikkojen jaosta vuoden 2026 jalkapallon maailmanmestaruuskilpailuja varten. Ehdotus hyväksyttiin ratifiointia varten.

9. toukokuuta 2017, kaksi päivää ennen 67. FIFAn kongressia, the FIFAn neuvosto hyväksyi uudistetun paikkajaon. Paikkajakoon sisältyy maanosien jalkapalloliittojen välinen jatkokarsinta, joka sisältää kuusi joukkuetta. Turnaus päättää kaksi viimeistä osallistujapaikkaa maailmanmestaruuskilpailuihin. 

Uuden paikkajaon ratifiointi antaa Oseanian jalkapalloliitolle varman osallistujapaikan lopputurnauksessa ensimmäistä kertaa kilpailun historiassa.

## Lopputurnaukseen selviytyneet joukkueet


**Huomautukset**

## Karsintaprosessi
### Yhteenveto

## Karsinnat maanosaliitoittain

### AFC

#### Kolmas kierros

#### Neljäs kierros

#### Viides kierros
*Pääartikkeli:* 

### CAF

##### Ensimmäinen kierros

##### Toinen kierros

### CONCACAF

#### Kolmas kierros

### CONMEBOL

#### Sarjataulukko

### OFC

#### Kolmas kierros

### UEFA

#### Ensimmäinen kierros

Lohko A

Lohko B

Lohko C

Lohko D

Lohko E

Lohko F

Lohko G

Lohko H

Lohko I

Lohko J

Lohko K

Lohko L

#### Toinen kierros

A-polku

B-polku

C-polku

D-polku

### Kansainväliset jatkokarsinnat

Kuusi joukkuetta sisältävä karsintaturnaus järjestetään päättämään kaksi viimeistä osallistujapaikkaa. Karsintaturnaukseen osallistuu yksi maa jokaisesta maanosaliitosta, paitsi UEFAsta, sekä lisäksi yksi joukkue isäntämaiden maanosaliitosta (CONCACAF).

Kunkin reitin voittajat selviävät vuoden jalkapallon MM-kilpailuihin 2026.

#### A-polku

#### B-polku

## Lähteet

## Aiheesta muualla
HTML-elementti

**HTML-elementti** on käsite, joka liittyy verkkosivujen rakentamiseen HTML (HyperText Markup Language) -kielen avulla. HTML on perustavanlaatuinen merkkauskieli, jota käytetään internetin sisällön luomiseen ja esittämiseen. HTML-elementit ovat rakennuspalikoita, joita käytetään määrittelemään sivun eri osat ja niiden toiminta.

Jokainen HTML-elementti kuvataan erityisellä tagilla, joka koostuu avaus- ja sulkutageista, esimerkiksi `` ja `` määrittelevät kappaleen elementin. Elementtien sisältö, kuten teksti, kuvat ja linkit, sijoitetaan näiden tagien sisään.

HTML-elementit ovat monipuolisia ja tarjoavat erilaisia toiminnallisuuksia. Esimerkiksi `<img>` -elementti käytetään kuvien näyttämiseen, `<a>` -elementti luo hyperlinkkejä muihin sivustoihin tai sivun sisäisiin kohtiin, ja `` -elementti mahdollistaa taulukon luomisen. 

Jokaisella HTML-elementillä voi olla myös ominaisuuksia, joita kutsutaan attribuuteiksi. Attribuutit antavat elementeille lisäominaisuuksia tai määrittelevät niiden toimintaa tarkemmin.

HTML-elementtien oikea käyttö ja merkintä ovat avainasemassa verkkosivujen saumattoman toiminnan ja tyylikkään ulkoasun takaamiseksi. Niiden yhdistäminen CSS:n (Cascading Style Sheets) avulla antaa kehittäjille mahdollisuuden muokata sivuston ulkoasua ja luoda visuaalisesti houkuttelevia käyttöliittymiä. 

HTML-elementit muodostavat sisäkkäisen puurakenteen. Jokainen elementti tulee sulkea saman elementin sisällä kuin se on avattu. Esimerkki virheellisestä ja oikeasta tavasta:
```html
<p>Tämä on <em>kursivoitu <p>teksti</em> kappale.</p>


<p>Tämä on <em>kursivoitu</em> teksti kappaleessa.</p>
```


## Lähteet
Samuli Aaltonen

**Samuli Aaltonen** voi tarkoittaa seuraavia henkilöitä:

* Samuli Aaltonen (s. 2000), suomalainen jääkiekkoilija
* Samuli Aaltonen, suomalainen radiojuontaja ja -toimittaja
Samuli Aaltonen (toimittaja)

**Samuli Aaltonen** on suomalainen radiotoimittaja, -juontaja ja tuottaja. Hän toimii Ylen alueiden aamulähetysten vastaavana radiotuottajana. Aaltonen tuli tunnetuksi 1990-luvulla Radiomafian suorasta iltapäivän keskusteluohjelmasta *Kansakunnan kahvitunti*. Aaltonen irtisanoutui Radiomafiasta vuonna 1999 juonnettuaan suoran lähetyksen päihtyneenä.

Aaltonen on työskennellyt myös Radio Novan ohjelmapäällikkönä ja Radio Nostalgian kanavapäällikkönä. Aaltonen alkoi tehdä nuortenohjelmaa Ylen Lahden aluetoimitukselle jo 16-vuotiaana. Vuonna 1987 Aaltonen oli perustamassa Rytmiradio Lahtea, jolle hän myös teki ohjelmia. Hän oli perustajana myös lyhytikäisessä mikkeliläisessä paikallisradiossa Radio Aaltosessa.

## Lähteet
Kukkatie

**Kukkatie** on vuonna 2019 valmistunut julkinen taideteos, joka sijaitsee Porissa kiertoliittymässä Länsiväylän ja Tuorsniementien risteyksessä. Sen ovat suunnitelleet kuvataiteilija Mollu Heino ja suunnitteluhortonomi Katja Tuomala yhdessä Vähärauman koulun 6B-luokan kanssa. Teos on suunniteltu siten, että oppilaat ideoivat aiheita, suunnittelutyöt dokumentoitiin ja ehdotetuista aiheista lopulliseksi teemaksi valittiin luonto ja metsien kukkivat kasvit. Kukat esittävät vanamoita. Teos muistuttaa luonnon monimuotoisuuden eli biodiversiteetin vähenemisestä. Teoksen toteutti Sähkö-Jokinen Oy Noormarkusta.

## Lähteet
XUnit

**xUnit** on yleisnimitys yksikkötestien "tuoteperheelle", eli yksikkötestauskehyksille. Se on kehittynyt Kent Beckin 1998 vuonna suunnittelemasta SUnitista. Javan ja C#:n kaltainen strukturoitu olio-tyylillä kirjoitettu SUnit on luotu tarkastamaan Smalltalk-ohjelmointikieltä. Kent Back ja Erich Gamma siirsivät SUnit yksikkötestauskehyksen Java:lle ja se sai nopeasti suuren suosion. Tästä suosiosta johtuen samaa testauskehystä alettiin nopeasti kehittämään myös muille kielille. Kehyksien nimet juonnetaan sanasta SUnit korvaamalla "S" yleensä ohjelmointikielen ensimmäisellä tai ensimmäisillä kirjaimilla. Tämä kehysmalli tunnetaan nykyään nimellä xUnit. 

Nykypäivänä xUnit on ilmainen avoimen lähdekoodin testaustyökalu useille erilaisille ohjelmointikielille. 

## xUnit testausfilosofia
Kaikki xUnit- kehykset jakavat samanlaisen testausfilosofian ja arkkitehtuuripohjan. Unit-kehyksen suunnittelu on lähtenyt ajatuksesta, että testit eivät olisi käyttöliittymäpohjaisia vaan ne toteutettaisiin ohjelmakoodauksen ohessa, jolloin koodarien ja testaajien olisi helpompi ymmärtää ja havaita koodista löytyneet virheet. Tämän testaustavan huono puoli on se, että testaajien tulee ymmärtää ja kyetä kirjoittamaan yksinkertaisia ohjelmakoodirivejä. xUnitin pohjalla olevan SUnitin testausfilosofia voidaan jakaa neljään osa-alueeseen: 

### Viat ja virheet
xUnit kehys testaa viat ja virheet. Kun kirjoitat testejä, voit tarkastaa niiden perusteella odotettuja tuloksia. Jos tulos ei ole odotettu, testiä ei läpäisty. Testausfilosofian mukaan virhe on katastrofaalisempi silloin kun sitä ei ole tarkastettu.

### Yksikkötestaus
Testausfilosofiassa suositellaan, että kehittäjät kirjoittaisivat itse oman kehitysalueensa yksikkötestit, yhden testiluokan aina jokaista kirjoitettua luokkaa kohti. Luokkaan on mahdollista lisätä useampia samaa luokkaa koskevia testejä. Kehittäjien tulisi käyttää noin 25-50 prosenttia työajastaan testitapauksien kirjoittamiseen.

### Integraatiotestaus
Filosofian mukaan riippumattoman testaajan tulisi kirjoittaa integraatiotestit ja filosofiassa painotetaan, että integraatiotestaus on tärkeää.

### Testien suoritus
Viimeinen filosofian kohta on testien suorittaminen. Testausfilosofiassa painotetaan sitä, että jokaista testiä varten olisi hyvä luoda joka kerta oma testidata. Tällä suljetaan pois toisessa testissä testidataan joutuneet virheet. Tällöin virheet eivät kertaannu testeissä ja on helpompi saada kiinni siitä, mikä on ohjelman ongelmakohta.

## xUnit ohjelmakehyksiä
* CUnit (C-kieli)
* CppUnit (C++)
* DUnit (D-kieli)
* HUnit (Haskell)
* JUnit (Java)
* PHPUnit (PHP)
* PyUnit (Python)
* SUnit (SmallTalk)

## Lähteet
AnyChart

**AnyChart** on avoimen lähdekoodin alustariippumaton JavaScript-pohjainen kirjasto tiedon interaktiiviseen visualisointiin ja dashboardien () luomiseen.

## Tuetut alustat ja ohjelmointikielet
Tällä hetkellä tuetut kielet ja alustat ovat  
ASP.NET, Android, C#, Clojure, ECMAScript6, Go, Groovy, Java, Julia, Kotlin, Mobile, NodeJS, Objective-C, PHP, Perl, Python, R, Ruby, Scala, TypeScript, VB.NET ja iOS.

## Kaaviotyypit
Seuraavien lisäksi saatavilla on yli 60 muuta kaaviotyyppiä:
* aluekaavio () 
* pylväskaavio () 
* laatikko-janakaavio ()
* kuplakaavio () 
* koropleettikartta () 
* donitsikaavio () 
* Gantt-kaavio () 
* viivakaavio () 
* polaarikaavio () 

## Lisenssi
AnyChart on ilmainen yleishyödylliseen käyttöön. Kaupalliseen käyttöön tarvitaan maksullinen lisenssi.
 
## Lähteet

## Aiheesta muualla
* https://www.anychart.com
William Landau

**William M. Landau** (1924 – 2. marraskuuta 2017 University City, Missouri) oli yhdysvaltalainen neurologi. Hän kuvasi vuonna 1957 Frank Kleffnerin kanssa Landau–Kleffnerin oireyhtymän. Kaksikko tunnisti kuusi siihen sairastunutta lasta.

Landau erikoistui tutkijana liikehäiriöihin ja liikehäiriösairauksiin, kuten Parkinsonin tautiin. Hän valmistui Washington Universityn (St. Louis) lääketieteen koulusta vuonna 1947 ja pääsi myöhemmin sen professoriksi. Landau liittyi yliopiston neurologian laitoksen palvelukseen vuonna 1954, johti laitosta vuosina 1970–1991 ja jäi eläkkeelle vuonna 2012. Hän kuitenkin jatkoi tutkimustyötä yli 90-vuotiaaksi saakka. Landaulle myönnettiin vuonna 1989 Washington University in St. Louisin Distinguished Faculty Award -palkinto. Yliopiston neurologian laitos perusti hänen ja hänen vaimonsa kunniaksi William & Pudge Landau -luennoitsijuuden. Pariskunta oli naimisissa vuodesta 1947.

Landau johti Itä-Missourin American Civil Liberties Unionia vuosien ajan ja osallistui aktiivisesti terveydenhuoltojärjestelmän uudistusta ajavan Physicians for a National Health Programin toimintaan. Landau kuoli nukkuessaan kotonaan 93-vuotiaana. Hänellä oli kolme poikaa ja tytär.

## Lähteet
Alfrēds Rubiks

**Alfrēds Rubiks** (, s. 24. syyskuuta 1935 Daugavpils) on latvialainen entinen kommunistipoliitikko ja Neuvosto-Latvian viimeinen kommunistijohtaja. Latvian itsenäistyttyä ja liityttyä Euroopan unioniin Rubiks valittiin Euroopan parlamentin latvialaisjäseneksi vuosina 2009–2014. Euroopan parlamentissa hän oli Euroopan yhtyneen vasemmiston ja Pohjoismaiden vihreän vasemmiston ryhmän jäsen.

Alfrēds Rubiks toimi Riian kaupunginjohtajana eli kaupungin toimeenpanevan komitean puheenjohtajana vuosina 1984–1990 ja oli näin kaupungin viimeinen neuvostomiehityksen aikainen kaupunginjohtaja. Hän oli Neuvostoliiton kommunistisen puolueen keskuskomitean politbyroon jäsen heinäkuusta 1990 puolueen kieltämiseen eli 6:nteen marraskuuta 1991 asti. Latvian kommunistisen puolueen johtajana vuonna 1991 hän vastusti Latvian itsenäisyyttä Neuvostoliitosta ja antoi julkilausuman, jossa määriteltiin pidätettävät Latvian itsenäisyyttä kannattavat poliitikot, mutta joutuikin itse 23. elokuuta 1991 vankilaan. Syynä oli hänen roolinsa Latvian hallituksen vastustamisessa ja yrityksesä kaataa se; toisaalta hän tuki elokuun 1991 vallankaappausyritystä. 

Jälleenitsenäistyneessä Latviassa sosialistipuolue asetti Rubiksin ehdokkaaksi vuoden 1996 Latvian presidentinvaalissa. Rubiks istui vaalin aikaan vankilassa kärsimässä rangaistusta vuoden 1991 tekemisistään. Hän hävisi istuvalle presidentille Guntis Ulmanisille. Rubiks vapautettiin marraskuussa 1997 hyvän käytöksen vuoksi,, ja hänestä tuli kommunistisen puolueen seuraajapuolueen, Latvian sosialistisen puolueen puheenjohtaja vuonna 1999.

Rubiks valittiin Euroopan parlamentin jäseneksi vuoden 2009 europarlamenttivaaleissa vasemmistolaisen Harmoniakeskuksen listalta. EU-parlamentissa hän kuului Euroopan yhtynyt vasemmisto / Pohjoismaiden vihreä vasemmisto -ryhmään. Vuonna 2015 Rubiks erosi puoluejohtajan tehtävästä Latvian sosialistipuolueen hävittyä vuoden 2014 Euroopan parlamentin vaaleissa. Vuonna 2019 hänet erotettiin yhdessä Nils Ušakovsin kanssa Harmoniakeskuksen hallituksesta.

## Lähteet

## Aiheesta muualla
*
Nogaro

**Nogaro** on kunta Lounais-Ranskassa Gersin departementissa Oksitanian alueella. Se sijaitsee noin 45 kilometriä Condomin kaupungista lounaaseen.

Kunta sijaitsee Santiago de Compostelaan johtavan Pyhän Jaakobin pyhiinvaellusreitin varrella. Keskustassa oleva romaaninen Saint-Nicolas’n kollegiaalinen kirkko on rakennettu 1000-luvulla. Kirkko kärsi suuresti Ranskan uskonsodissa 1500-luvulla ja Ranskan suuressa vallankumouksessa 1700-luvun lopulla. Kirkko kunnostettiin 1800-luvulla ja se on luokiteltu historialliseksi muistomerkiksi.

## Urheilu
Kunnan alueella sijaitsee moottorirata Circuit Paul Armagnac. Rata perustettiin vuonna 1960, ja se nimettiin paikallisen kilpa-ajajan Paul Armagnacin mukaan hänen kuolemansa jälkeen vuonna 1962. Vuonna 1989 rata sai nykyisen 3 636 metrin pituuden. 

## Lähteet

## Aiheesta muualla
Hryhori Holoskevytš

**Hryhori Holoskevytš** (; 4. marraskuuta 1884 Soprunkivtsi, Nova Ušytsjan piiri, Podilian kuvernementti – syksyllä 1934 Tobolsk, Siperia) oli ukrainalainen lingvisti ja leksikografi.

Holoskevytš valmistui 1905 Kamjanets-Podilskyin pappisseminaarista ja opiskeli lingvistiikkaa Aleksei Šah’matovin oppilaana Pietarin yliopistossa 1906–1911. Hän toimi Pietarin ukrainalaisten opiskelijoiden Hromadassa. Hän muutti 1917 Kiovaan ja perusti Pavlo Zaitsevin ja Petro Stebnytskyin kanssa Drukar-kustantamon (1917–1920). Hän oli Slovo-kustantamon (1922–1926) keskeisiä hahmoja. Hän liittyi 1918 Ukrainan tiedeakatemiaan (myöhemmin VUAN) ja osallistui sen julkaiseman venäläis-ukrainalaisen sanakirjan toimittamiseen (1924–1928). Hän kirjoitti tutkimuksia Podilian murteista (1910) ja *[[Eusebiuksen evankeliumi]]n* kielestä (1914) ja kokosi ensimmäisen ukrainan kielen ortografisen sanakirjan (useita painoksia vuodesta 1914 ja uusintapainos New Yorkissa 1952). Hänet pidätettiin elokuussa 1929, ja vuonna 1930 pidetyssä näytösoikeudenkäynnissä hänet tuomittiin viideksi vuodeksi vankilaan. Kärsittyään tuomiosta kolme vuotta Jaroslavlin vankilassa hänet karkotettiin Tobolskiin, missä hän teki itsemurhan.

## Lähteet

## Aiheesta muualla
Massive Entertainment

**Massive Entertainment AB** on ruotsalainen pelitalo, joka perustettiin itsenäisenä studiona vuonna 1997.

Yritys on ollut vuodesta 2008 Ubisoftin omistuksessa. Studio sijaitsee Malmössä ja työllistää yli 750 henkilöä.

## Pelit

## Lähteet

## Aiheesta muualla
* Viralliset verkkosivut